DOCUMENT DE LUCRU AL COMISIEI privind calcularea, finanțarea, plata și înregistrarea în buget a corecției dezechilibrelor bugetare în favoarea Regatului Unit („corecția în favoarea Regatului Unit”) în conformitate cu articolele 4 și 5 din Decizia 2014/xxx/UE, Euratom a Consiliului privind sistemul de resurse proprii al Uniunii Europene /* COM/2014/0271 final */





INTRODUCERE În conformitate cu concluziile Consiliului European din 7-8 februarie 2013 și cu Decizia Consiliului privind sistemul de resurse proprii al Uniunii Europene din (…), prezentul document înlocuiește documentul de lucru nr. 9851/07 al Comisiei din 23 mai 2007[1]. În lipsa unei declarații contrare, orice trimitere la articolele respective se referă la Decizia privind resursele proprii din (…), denumită în continuare DRP 2014 . Prezentul document stabilește următoarele dispoziții privind corecția în favoarea Regatului Unit: · calculul sumei aferente corecției într-un an dat, · finanțarea acesteia în anul următor, · definițiile agregatelor bugetare totale, · înregistrarea corecției în buget. Modificările aduse sistemului de resurse proprii care rezultă din concluziile Consiliului European din 7-8 februarie 2013 nu au niciun impact asupra corecției în favoarea Regatului Unit pentru anii anteriori anului 2014. Având în vedere intrarea în vigoare a deciziei 2014 DRP, dispozițiile prezentului document intră în vigoare la 1 ianuarie 2014. În consecință, aceste dispoziții se aplică începând cu calculul corecției în favoarea Regatului Unit care vizează anul 2014, care urmează să fie bugetată pentru prima dată în 2015. Orice utilizare a bugetului general al Uniunii Europene, care duce la o compensație în conformitate cu articolul 12 din Acordului interguvernamental privind funcționarea Fondului unic de rezoluție[2] („cheltuieli legate de mecanismul unic de rezoluție”) nu trebuie să aibă un impact asupra corecției în favoarea Regatului Unit. Prin urmare, atât cheltuielile legate de mecanismul unic de rezoluție, cât și utilizarea suplimentară a resursei VNB se exclud din calcul. 1. CORECȚIA ÎN FAVOAREA REGATULUI UNIT 1.1. Calculul corecției (articolul 4 din DRP 2014 ) În conformitate cu articolul 4, calculul sumei aferente corecției în anul t se stabilește prin: (a) calcularea diferenței dintre: - cota procentuală a Regatului Unit din suma totală a bazelor TVA nesupuse unor limitări și - cota procentuală a Regatului Unit în totalul cheltuielilor alocate; (b) înmulțirea diferenței astfel obținute la litera (a) cu totalul cheltuielilor alocate; (c) înmulțirea rezultatului obținut la litera (b) cu 0,66; · Rezultatul obținut la pașii (a) - (c) reprezintă suma inițială a corecției în favoarea Regatului Unit; (d) scăderea din rezultatul obținut la litera (c) a diferenței dintre - rezultatul cotei procentuale a Regatului Unit în bazele TVA nesupuse limitării, înmulțit cu plățile totale efectuate de către toate statele membre, menționate la articolul 2 alineatul (1) literele (b) și (c), cu excepția plăților de finanțare a cheltuielilor legate de MUR aferente anului financiar t în cauză (adică plățile pe care le-ar fi efectuat Regatul Unit dacă resursa VNB nu ar fi existat și dacă resursa TVA nu ar fi fost supusă limitării) pentru finanțarea cheltuielilor totale (conform definiției de la punctul 3.1 de mai jos); și - plățile efectuate de către Regatul Unit, menționate la articolul 2 alineatul (1) literele (b) și (c) aferente anului financiar t pentru finanțarea cheltuielilor totale (conform definiției de la punctul 3.1 de mai jos), cu excepția plăților de finanțare a reducerilor brute în contribuțiile bazate pe VNB ale Austriei, ale Danemarcei, ale Țărilor de Jos și ale Suediei, menționate la articolul 2 alineatul (5) și cu excepția plăților de finanțare a cheltuielilor legate de MUR; · diferența menționată la pasul (d) se va numi avantajul Regatului Unit (pentru că este avantajul care rezultă pentru Regatul Unit din limitarea aplicată TVA, reducerea ratei uniforme a TVA și introducerea resursei VNB); · rezultatul obținut prin scăderea avantajului Regatului Unit din suma inițială [adică rezultatul pasului (d)] se numește corecția de bază în favoarea Regatului Unit; (e) scăderea din rezultatul obținut la litera (d) a câștigurilor nete ale Regatului Unit rezultate din creșterea, de la 10 % la 20 %, a procentului resurselor menționate la articolul 2 alineatul (1) litera (a), reținute de statele membre pentru acoperirea costurilor de colectare și a celor conexe. Acest lucru presupune scăderea din rezultatul obținut la litera (d) a rezultatului înmulțirii dintre: - 12,5 %[3] din resursele totale nete menționate la articolul 2 alineatul (1) litera (a) înscrise în bugetul UE după scăderea costurilor de colectare și - diferența dintre cota Regatului Unit în resursele menționate la articolul 2 alineatul (1) litera (a) și cota acestuia din baza TVA a UE nesupusă limitării. · câștigurile menționate la litera (e) vor fi denumite câștiguri excepționale RPT (resurse proprii tradiționale); · scăderea câștigurilor excepționale RPT din corecția de bază în favoarea Regatului Unit va încheia calculul corecției în favoarea Regatului Unit [adică rezultatul de la litera (e)]; (f) Suma cheltuielilor alocate totale, menționate la litera (a), a doua liniuță, și la litera (b) se reduce cu suma totală a cheltuielilor alocate în statele membre care au aderat la UE după 30 aprilie 2004, cu excepția plăților agricole directe și a plăților legate de piață, precum și a acelei părți a cheltuielilor cu dezvoltarea rurală care provine din secțiunea Garantare a FEOGA. Cotele incluse în tabelul de mai jos se utilizează pentru a se calcula partea cheltuielilor cu dezvoltarea rurală provenite din FEOGA, secțiunea Garantare, care îi revine fiecărui stat membru în cauză. 1.2. Oficializarea calculării corecției în favoarea Regatului Unit Corecția în favoarea Regatului Unit aferentă anului t (care urmează să fie bugetată pentru prima dată în anul t+1) este egală cu: Corecția în favoarea Regatului Unitt =Suma inițialăt – avantajul pentru Regatul Unitt – câștiguri excepționale RPTt Stabilirea cu precizie a fiecărui element se face după cum urmează: SUMA INIȚIALĂ [punctele 1.1(a) până la 1.1(c) și 1.1(f)] unde: : Baza TVA nesupusă limitării din statul membru/grupul de state membre XX (unde XX = Regatul Unit sau UE) în anul t; : Cheltuielile UE alocate către XX (unde XX = Regatul Unit sau UE) în anul t; : Cheltuielile ne-agricole UE [conform definiției de la punctul 1.1.(f) de mai sus] alocate în anul t statelor membre care au aderat la UE după 30 aprilie 2004; AVANTAJUL PENTRU REGATUL UNIT [punctul 1.1(d) de mai sus] unde: : baza TVA nesupusă limitării din statul membru/grupul de state membre XX (unde XX = Regatul Unit sau UE) în anul t; : totalul plăților privind venitul național brut (VNB) efectuate de către XX (unde XX = Regatul Unit sau UE) în anul t; : totalul plăților de TVA supusă limitării efectuate de către XX (unde XX = Regatul Unit sau UE) în anul t; CÂȘTIGURI EXCEPȚIONALE PROVENITE DIN RESURSE PROPRII TRADIȚIONALE [punctul 1.1.(e) de mai sus] unde: : resurse proprii tradiționale nete din statul membru/grupul de state membre XX (unde XX = Regatul Unit sau UE) în anul t; : baza TVA nesupusă limitării din statul membru/grupul de state membre XX (unde XX = Regatul Unit sau UE) în anul t; 2. FINANȚAREA CORECȚIEI ÎN FAVOAREA REGATULUI UNIT ÎN ANUL URMĂTOR (ARTICOLUL 5 DIN DECIZIA 2014 DRP) Costul corecției în favoarea Regatului Unit pentru anul t este suportat de către celelalte state membre în anul t+1 conform următoarelor modalități: a) distribuția costului se calculează în raport cu cota fiecărui stat membru din plățile menționate la articolul 2 alineatul (1) litera (c) aferentă anului t+1, Regatul Unit fiind exclus, și fără a se ține cont de reducerile brute din contribuțiile bazate pe VNB ale Austriei, ale Danemarcei, ale Țărilor de Jos și ale Suediei, care sunt menționate la articolul 2 alineatul (5); b) se ajustează apoi în așa fel încât să permită limitarea cotei Germaniei, a Țărilor de Jos, a Austriei și a Suediei la o pătrime din cotele rezultate din calculul de la litera (a); Suma corecției este acordată Regatului Unit prin reducerea plăților de TVA ale acestuia; în cazul în care suma corecției depășește plățile de TVA, corecția se acordă sub forma reducerii plăților VNB ale acestuia. Costurile suportate de către celelalte state membre se adaugă plăților de TVA și VNB ale acestora. Tabelul de mai jos prezintă un exemplu care ilustrează punerea în aplicare a metodei de calcul de mai sus pe baza estimărilor de VNB înregistrate în bugetul adoptat pentru 2013. CALCULUL FINANȚĂRII CORECȚIEI ÎN FAVOAREA REGATULUI UNIT Stat membru || Partea procentuală în baza VNB || Cote fără Regatul Unit || 3/4 din cota Germaniei, a Țărilor de Jos, a Austriei și a Suediei în coloana (2) || Coloana 3 repartizată între statele membre, altele decât Regatul Unit, Germania, Țările de Jos, Austria și Suedia || Barem de finanțare || (1) || (2) || (3) || (4) || (5)=(2)+(3)+(4) Belgia || 2,95 || 3,47 || || 1,51 || 4,98 Bulgaria || 0,30 || 0,36 || || 0,16 || 0,51 Republica Cehă || 1,08 || 1,27 || || 0,56 || 1,83 Danemarca || 1,95 || 2,29 || || 1,00 || 3,29 Germania || 20,93 || 24,59 || -18,44 || 0,00 || 6,15 Estonia || 0,13 || 0,15 || || 0,07 || 0,22 Irlanda || 1,02 || 1,20 || || 0,52 || 1,72 Grecia || 1,39 || 1,63 || || 0,71 || 2,34 Spania || 7,86 || 9,24 || || 4,03 || 13,27 Franța || 15,97 || 18,76 || || 8,19 || 26,95 Croația || 0,16 || 0,19 || || 0,08 || 0,28 Italia || 11,87 || 13,94 || || 6,09 || 20,03 Cipru || 0,12 || 0,14 || || 0,06 || 0,20 Letonia || 0,18 || 0,21 || || 0,09 || 0,30 Lituania || 0,25 || 0,30 || || 0,13 || 0,43 Luxemburg || 0,25 || 0,29 || || 0,13 || 0,42 Ungaria || 0,72 || 0,85 || || 0,37 || 1,22 Malta || 0,05 || 0,06 || || 0,03 || 0,08 Țările de Jos || 4,65 || 5,46 || -4,10 || 0,00 || 1,37 Austria || 2,42 || 2,85 || -2,13 || 0,00 || 0,71 Polonia || 2,93 || 3,45 || || 1,51 || 4,95 Portugalia || 1,21 || 1,43 || || 0,62 || 2,05 România || 1,05 || 1,24 || || 0,54 || 1,78 Slovenia || 0,26 || 0,31 || || 0,14 || 0,44 Republica Slovacia || 0,55 || 0,65 || || 0,28 || 0,93 Finlanda || 1,52 || 1,79 || || 0,78 || 2,56 Suedia || 3,31 || 3,89 || -2,92 || 0,00 || 0,97 Regatul Unit || 14,89 || 0,00 || || 0,00 || 0,00 Total || 100,00 || 100,00 || -27,59 || 27,59 || 100,00 Previziunile VNB înscrise în proiectul de buget rectificativ (PBR) 6/2013. Prima coloană a tabelului prezintă cotele statelor membre din plățile de VNB [articolul 2 alineatul (1) litera (c)] în anul t+1. În coloana a doua sunt prezentate cotele obținute conform literei (a) de mai sus. A treia coloană indică reducerea cotelor Germaniei, ale Țărilor de Jos, ale Austriei și ale Suediei [trei pătrimi din cotele acestora care rezultă de la litera (a) de mai sus]. A patra coloană reflectă repartizarea reducerilor acordate Germaniei, Țările de Jos, Austriei și Suediei între celelalte state membre, cu excepția celor patru țări menționate și a Regatului Unit. În final, coloana 5 prezintă cotele din finanțare a corecției în favoarea Regatului Unit care rezultă din acest calcul. 3. DEFINIȚIILE AGREGATELOR BUGETARE TOTALE 3.1 Totalul cheltuielilor pentru anul t Conceptul de cheltuieli care urmează să fie folosit la calcularea corecției în favoarea Regatului Unit corespunde plăților efective (execuția creditelor pentru plăți) referitoare la anul în cauză (anul t), conform fie creditelor bugetare ale anului respectiv, fie reportului din creditele neexecutate pentru anul următor (de la anul t la anul t+1). Se iau în calcul numai creditele pentru plăți care au fost utilizate, adică suma aferentă plăților efectuate în mod real. 3.2. Total cheltuieli repartizate Repartizarea totalului cheltuielilor între toate statele membre, conform definiției de la punctul 3.1 de mai sus, este reglementată de următoarele norme: În general, plățile se alocă statului membru în care își are domiciliul principalul beneficiar al acestora. Totuși, în cazurile în care Comisia are cunoștință de faptul că beneficiarul în cauză acționează în calitate de intermediar, plățile trebuie să fie alocate, ori de câte ori acest lucru este posibil, statului membru (statelor membre) în care își are domiciliul beneficiarul final (își au domiciliul beneficiarii finali), în funcție de cotele din aceste plăți care le revin acestora. Cheltuielile legate de mecanismul unic de rezoluție sunt excluse. Anumite componente ale cheltuielilor nu pot fi repartizate între statele membre, nici integral, nici parțial. Plecând de la totalul cheltuielilor din bugetul general al Uniunii Europene ca bază de calcul, trebuie excluse cel puțin două categorii principale de cheltuieli (deși această listă este orientativă și nu este neapărat exhaustivă): 1. Cheltuieli externe, corespunzând, în principal, rubricii 4 – UE ca actor mondial - din cadrul financiar 2014–2020. Această categorie cuprinde de asemenea cheltuieli incluse la alte titluri care oferă avantaje beneficiarilor din afara Uniunii, cum ar fi cooperarea pentru dezvoltare, cheltuielile cu cercetarea efectuate în afara UE, cheltuielile administrative plătite beneficiarilor din afara Uniunii etc. 2. Cheltuieli care nu pot fi repartizate, nici identificate. Acest lucru ar putea avea drept cauză unele dificultăți conceptuale, cum ar fi cheltuielile cu reprezentarea, cheltuielile de misiune sau cheltuielile aferente reuniunilor oficiale și de altă natură, precum și cheltuielile aferente inițiativelor comunitare transfrontaliere, promovării operațiunilor de cooperare interregională și altor acțiuni transfrontaliere. Definiția cheltuielilor alocate corespunde în principiu rubricilor 1, 2, 3, 5 și 6 din cadrul financiar 2014 - 2020. 4. ÎNREGISTRAREA ÎN BUGET A CORECȚIEI ÎN FAVOAREA REGATULUI UNIT DIN ANUL t 4.1. Estimare provizorie (care urmează să fie înregistrată în Proiectul de buget pentru anul t+1) Un calcul provizoriu al sumei corecției în favoarea Regatului Unit din anul t se efectuează cu ocazia Proiectului de buget (PB) al anului t + 1. Calculul se bazează pe datele cele mai recente disponibile privind atât contribuțiile, cât și cheltuielile. Suma corecției în favoarea Regatului Unit se prezintă sub forma unei reduceri a plăților de TVA și VNB ale Regatului Unit. În cazul celorlalte state membre, plățile de TVA și VNB ale acestora se majorează cu suma aferentă cotei fiecăruia în contribuția financiară. 4.2. Actualizarea estimării provizorii (în perioada cuprinsă între anul t+1 și anul t+3) Dacă este necesar, Comisia are posibilitatea de a propune, în orice moment în perioada cuprinsă între anul t+1 și anul t+3, o actualizare a estimării provizorii. O astfel de actualizare se înregistrează într-un proiect de buget rectificativ (PBR). Actualizarea se propune în cazul în care Comisia are motive să considere că estimarea inițială a calculului provizoriu va diferi substanțial de calculul final (vezi mai jos) al corecției Regatului Unit, care urmează să fie propus în PBR pentru anul t+4. De asemenea, se poate propune o actualizare în cazul în care se dovedește că bazele estimate ale VNB înregistrate în proiectul de buget pentru anul t+1 vor fi substanțial diferite de bazele VNB finale, ceea ce modifică semnificativ repartizarea finanțării corecției în favoarea Regatului Unit. 4.3. Calculul final al corecției în favoarea Regatului Unit (care urmează să fie înregistrată în PBR pentru anul t+4) 4.3.1. Calculul sumei finale Procedura de calcul al sumei finale a corecției este prevăzută la secțiunea 1 din prezentul document. Datele care urmează să fie folosite la calculul corecției finale în favoarea Regatului Unit sunt bazele TVA și VNB și estimările cheltuielilor repartizate corespunzătoare anului t, astfel cum sunt cunoscute la 31 decembrie a anului t+3 și se convertesc în EUR la rata de schimb medie anuală a anului t. Pentru estimarea „avantajului Regatului Unit” atunci când se efectuează calculul final [secțiunea 1.1(d)], trebuie să se țină seama de contribuțiile privind resursele proprii tradiționale și de alte venituri ale anului t. Acest lucru presupune că este necesară recalcularea unui buget conceptual pe baza datelor finale pentru orice tip de resursă și de venit. 4.3.2. Calculul finanțării finale a corecției și înregistrarea sa în buget Secțiunea 2 stabilește procedura de calcul al finanțării corecției finale. Datele finale privind finanțarea sunt bazele TVA și VNB ale anului t+1, astfel cum sunt cunoscute la 31 decembrie a anului t+3. Datele finale privind finanțarea se compară cu plățile înregistrate deja în buget (adică în bugetul anului t+1 și eventual chiar în bugetul anilor t+2 și t+3, în cazul în care s-au făcut actualizări în anii respectivi). Diferențele pentru fiecare stat membru se înregistrează în capitolul corespunzător din buget într-un PBR al anului t+4 și se convertesc în monedă națională la rata de schimb medie anuală a anului de finanțare a corecției (anul t+1). [1] Calculul, finanțarea, plata și înregistrarea în buget a corecției dezechilibrelor bugetare în conformitate cu articolele 4 și 5 din Decizia Consiliului privind sistemul de resurse proprii al UE, Consiliul Uniunii Europene, 9851/07 ADD 2 din 23 mai 2007. [2] Include cazurile de răspundere necontractuală și costurile aferente, în ceea ce privește exercitarea, în temeiul Regulamentului (xx MUR), a competențelor de către instituțiile Uniunii [3]Procentul de 12,5 % fiind raportul dintre cota suplimentară de resurse proprii tradiționale (10 %) reținute drept costuri de colectare, împărțită la resursele proprii tradiționale nete colectate (80 %)